Diari Oficial de la Generalitat Valenciana


Sumari del DOGV 6821, del 18-07-2012 (2012/6695)

Notificació de resolució sobre declaració d'interés comunitari. Expedient número DIC-04-0013 Xixona.
----------------------------------------------------------------------------------------------------

### Dades del document

Número de DOGV
:   6821

Data del DOGV
:   18-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6695


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-04-0013 Xixona. [2012/6695]  
A l'haver resultat infructuoses les gestions realitzades per a efectuar la notificació dirigida a Lorraine Joy Butt i Terrence Albert Butt, al domicili que figura en la seua sol·licitud de declaració d'interés comunitari per a la implantació d'alberg per a animals de companyia a Xixona, d'acord amb el que preveu l'article 59 de la Llei de Règim Jurídic de les Administracions Públiques, es porta a efecte per mitjà del present edicte.  
Acte que es notifica: el conseller de Medi Ambient, Aigua, Urbanisme i Habitatge, amb data 16 d'octubre de 2009, va adoptar la resolució que a continuació es transcriu:  
«Vist l'expedient promogut per Lorraine Joy Butt i Terrence Albert Butt, de sol·licitud de declaració d'interés comunitari per a implantació d'alberg per a animals de companyia, en sòl no urbanitzable, partida Espartal, polígon 13, parcel·la 68, del municipi de Xixona i de conformitat amb els següents antecedents de fet:  
1. En data 14 de gener de 2004 s'ha presentat declaració d'interés comunitari per a implantació d'alberg per a animals de companyia en la partida Espartal, polígon 13, parcel·la 68, del municipi de Xixona.  
  
2. El sòl on es pretén implantar l'activitat es troba classificat pel planejament vigent en el municipi de Xixona com a sòl no urbanitzable rústic normal.  
3. Consten en l'expedient els informes següents:  
- Conselleria d'Infraestructures i Transport: entrat en data 27 de febrer de 2004, en sentit favorable.  
- Ajuntament de Xixona: informe de data 16 de març de 2004, en sentit desfavorable, que indica:  
"(...) Vista la documentació i informes que es troben en l'expedient, la Junta de Govern Local, adopta per unanimitat dels assistents, els acords següents:  
Primer. No acceptar l'informe emés per l'arquitecte municipal abans transcrit, en relació amb la sol·licitud de declaració d'interés comunitari per a alberg per a animals de companyia en la partida Espartar, polígon 13, parcel·la 68, sol·licitada per Lorraine Joy Butt i Terrence Albert Butt.  
Segon. Informar desfavorablement sobre la declaració d'interés comunitari. (...)"  
- Conselleria d'Agricultura, Pesca i Alimentació: informe amb data entrada 17 de març de 2004, en sentit favorable.  
4. En data 19 de novembre de 2008 el Servici Territorial d'Ordenació del Territori d'Alacant emet un informe desfavorable respecte a la present sol·licitud de declaració d'interés comunitari, i proposa la seua inadmissió a tràmit.  
5. En data 25 de setembre de 2009 el Servici de Coordinació Territorial de la Direcció General d'Urbanisme, basant-se en les dades aportades en l'informe remés pel Servici Territorial, emet un informe en relació amb les seues competències de supervisió i coordinació i a fi de determinar els criteris i les directrius de política urbanística i de sòl.  
  
Fonaments de dret  
1. L'atribució per a resoldre sobre la present sol·licitud la té el conseller de Medi Ambient, Aigua, Urbanisme i Habitatge, segons establix l'article 6.j) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
  
2. La sol·licitud a què es referixen les presents actuacions s'ha de resoldre a la llum del que disposa la Llei 4/1992, de 5 de juny, de la Generalitat Valenciana, del sòl no urbanitzable, en relació amb el que disposa la disposició transitòria tercera de la vigent Llei 10/2004, de 9 de desembre, de la Generalitat, de sòl no urbanitzable.  
3. El planejament vigent en el municipi està constituït pel Pla general aprovat per la Comissió Territorial d'Urbanisme el 24 d'abril de 1986. Segons este planejament, el sòl on es pretén implantar l'activitat està classificat com a sòl no urbanitzable comú i qualificat com a sòl rústic normal.  
La sol·licitud plantejada incomplix el requisit previst en l'article 16 de la Llei 4/1992 esmentada, atés que s'ha emés un informe municipal desfavorable.  
Per tot això, s'observa la incompatibilitat del que s'ha sol·licitat amb els preceptes i les normes esmentades de pertinent aplicació en matèria d'urbanisme, resolc:  
  
Únic  
No admetre a tràmit la sol·licitud formulada per Lorraine Joy Butt i Terrence Albert Butt, de sol·licitud de declaració d'interés comunitari per a implantació d'alberg per a animals de companyia, en sòl no urbanitzable, partida Espartar, polígon 13, parcel·la 68, del municipi de Xixona.  
Contra la present resolució, que posa fi a la via administrativa, es podrà interposar recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes, comptat des de l'endemà de ser notificada, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que els interessats puguen exercitar qualsevol altre recurs que estimen oportú.»  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.